**124/2021.(V.10.) „kt.” sz. határozat**

**a Magyarország 2021. évi központi költségvetéséről szóló 2020. évi XC. törvény 3. melléklet 3.6. pont szerinti Önkormányzati étkeztetési fejlesztések támogatása pályázati kiírásra történő fejlesztés megvalósításának és a finanszírozásának tervezett időbeni ütemezéséről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében foglalt feladatkörében eljárva, valamint a Magyarország 2021. évi központi költségvetéséről szóló 2020. évi XC. törvény 3. melléklet A helyi önkormányzatok kiegészítő támogatásai vonatkozásában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbiak szerint dönt:

1. AKépviselő-testület támogatási igényt nyújt be a Pénzügyminisztérium által meghirdetett a Magyarország 2021. évi központi költségvetéséről szóló 2020. évi XC. törvény 3. melléklet 3.6. pont szerinti Önkormányzati étkeztetési fejlesztések támogatása pályázati kiírásra.
2. A Képviselő-testület nyilatkozik, hogy a Madarász Imre Egyesített Óvoda Gépgyár úti „SZIM” Óvoda épületében lévő melegítő konyha helyiségen 2021. január 29. előtt nem történt a jelen beruházással kapcsolatos tevékenység.

**2.1. Jelen pályázati cél**:

- jelenlegi támogatás elnyerésével a Képviselő-testület a Madarász Imre Egyesített Óvoda Gépgyár úti „SZIM” Óvoda épületében lévő melegítő konyha helyiség alapterületének növelésével és a konyhatechnológia korszerűsítésével az étkeztetési feltételek fejlesztéséttűzte ki célul. A megvalósítás szükségessége: az óvoda épülete 2016-2017-ben egy csoport szobával bővítve és korszerűsítve lett, az így megnövekedett gyermeklétszám ellátásához szükséges a melegítőkonyha alapterületének a növelése és a felszerelés korszerűsítése.

**2.2.A finanszírozás tervezett időbeni ütemezése:**

|  |  |  |
| --- | --- | --- |
| **Tevékenység megnevezése** | **Tevékenység megvalósításának tervezett ideje****vagy „nem szükséges” megjegyzés** | **A tevékenység eléréséhez felhasznált összeg (Ft)****önrész + igényelt támogatás** |
| Támogatási igény előkészítése, tervkészítés, árajánlatok bekérése, támogatási igény benyújtása stb. *(részletezhető)* | Tervezési feladatokra ajánlatkérés: 2021.04.14. Támogatási igény benyújtása:2021. 04.15 Befogadási nyilatkozat: 2021. 04. 21.  | 380.958, Ft |
| Hiánypótlás teljesítése | 2021.05.17. |  0 Ft |
| Támogatói okirat kézhezvétele | 2021.08.31. | 0 Ft |
| Telekvásárlás  | - |  0 Ft |
| Engedélyezési eljárások | - |  0 Ft |
| Műszaki megvalósítás | - | 0 Ft |
| Közbeszerzési eljárás lefolytatása/Árajánlatok bekérése, kivitelezők kiválasztása | Ajánlatkérés kiküldése:2021.09.30. Vállalkozási szerződéskötés: 2021.12.31.  | 0 Ft |
| Kivitelezés *(részletezhető)* | Munkaterület átadás: 2022. 06. 01. Kivitelezési határidő:2022.08. 15. | 8.639.962, Ft |
| Eszközbeszerzés | 2022. 08.15. | 4.058.622, Ft |
| Műszaki átadás-átvétel időpontja | 2022. 08. 25. |  |
| Pénzügyi teljesítés | 2022. 08.31. |  0 Ft |
| Szakmai és pénzügyi elszámolás benyújtása | 2022. 12.31.. | 0 Ft |
| **Összesen:** | **-** | **13.079.542, Ft** |

1. A Képviselő-testület kinyilatkozza, hogy az 1. pontban rögzített támogatásból megvalósuló beruházást a megvalósítástól számított tíz évig az eredeti rendeltetésének megfelelően - a működésre vonatkozó hatályos jogszabályok betartásával - használja.
2. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges, szükséges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére. A projekt befejezésének dátuma és a támogatás felhasználásának végső határideje:
2023. december 31.

Felelős: Rózsa Sándor jegyző

 Szabóné Bóka Réka Költségvetési és Adó Iroda irodavezető

Határidő: 2023.december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Kabinet Iroda, helyben

Karcag, 2021. május 6.

|  |  |
| --- | --- |
|  | **(: Szepesi Tibor :)** |
|  | polgármester |